నికితా దత్తా

నికితా దత్తా ఒక భారతీయ నటి. హిందీ సినిమాలు, హిందీ టెలివిజన్‌లో కనిపిస్తుంది. ఫెమినా మిస్ ఇండియా 2012 ఫైనల్‌కు చేరిన ఆమె, లేకర్ హమ్ దీవానా దిల్‌తో తన నటన, చలనచిత్ర రంగ ప్రవేశం చేసింది. ఇందులో ఆమె సహాయక పాత్రలో నటించింది. ఆ తర్వాత డ్రీమ్ గర్ల్ షోతో తన టెలివిజన్ అరంగేట్రం చేసింది. ఏక్ దూజే కే వాస్తేలో సుమన్ తివారీ పాత్ర పోషించినందుకు ప్రసిద్ధి చెందింది. ఆమె 2018లో గోల్డ్‌తో సినిమాల్లోకి తిరిగి వచ్చింది. కబీర్ సింగ్ (2019)లో సహాయక పాత్రలో కనిపించిన తర్వాత, అప్పటి నుండి ఫైనాన్షియల్ థ్రిల్లర్ ది బిగ్ బుల్ (2021), హారర్ డ్రామా డైబ్బక్ (2021) లలో ముఖ్య పాత్రల్లో ఆలరించింది.

 బాల్యం, విద్య 
1990 నవంబరు 13న ఢిల్లీలో నికితా దత్తా జన్మించింది. ఆమె తండ్రి భారత నావికాదళంలో నావికాదళ అధికారి అయినందున, ఆమె తన జీవితంలో ఎక్కువ భాగం విశాఖపట్నం, ముంబైలలో గడిపింది. ఆమె ముంబైలో పాఠశాల విద్యను పూర్తి చేసింది. అక్కడే సెయింట్ జేవియర్స్ కాలేజీ నుండి ఎకనామిక్స్ లో ఆమె పట్టభద్రురాలైంది.

 కెరీర్ 
నికితా దత్తా 2012 ఎడిషన్ ఫెమినా మిస్ ఇండియాలో పాల్గొని ఫైనలిస్టులలో ఒకరిగా నిలిచింది. ఆ తరువాత సైఫ్ అలీ ఖాన్ నిర్మించిన రొమాంటిక్ కామెడీ లేఖర్ హమ్ దీవానా దిల్ (2014) లో ఆమె ఒక చిన్న పాత్రతో వెండితెర అరంగేట్రం చేసింది. 2015లో లైఫ్ ఒకే డ్రామా సిరీస్ డ్రీమ్ గర్ల్ - ఏక్ లడ్కీ దీవానీ సితో టెలివిజన్ అరంగేట్రం చేసింది. ఆమె శ్రద్ధా ఆర్య, మొహ్సిన్ ఖాన్ లతో కలిసి నటించింది. ఇందులో ప్రేమలో పడే ఔత్సాహిక నటి లక్ష్మి మాథుర్ పాత్రలో నటించింది. 2016లో సోనీ ఎంటర్టైన్మెంట్ టెలివిజన్ ఏక్ దుజే కే వాస్తేలో నమిక్ పాల్ సరసన ఆమె నటించింది. తదుపరి 2017 అక్టోబరులో మొదలైన టెలివిజన్ షో రొమాంటిక్ థ్రిల్లర్ హాసిల్ లో నటించింది. 2018లో గోల్డ్ సినిమాతో సినిమాల్లోకి తిరిగి వచ్చింది.

 గుర్తింపు 
సంవత్సరంపురస్కారంవర్గంసినిమాఫలితం2015ఇండియన్ టెలీ అవార్డ్స్ఫ్రెష్ న్యూ ఫేస్ (యాక్ట్రస్)డ్రీమ్ గర్ల్నామినేట్2016ఆసియన్ వ్యూయర్స్ టెలివిజన్ అవార్డ్స్బెస్ట్ యూక్ట్రస్ఏక్ దూజే కే వాస్తేనామినేట్2017లయన్ గోల్డ్ అవార్డ్స్టెలివిజన్ అవార్డ్ (బెస్ట్ ఆన్ స్క్రీన్ కపుల్ - జ్యూరీ)ఏక్ దూజే కే వాస్తేవిజేత2018లయన్ గోల్డ్ అవార్డ్స్బెస్ట్ యూక్ట్రస్హాసిల్విజేత2018ది ఐకానిక్ అచీవర్స్ అవార్డ్బెస్ట్ ఎమర్జింగ్ టీవీ యాక్టర్ ఆఫ్ ది ఇయర్ -విజేత2020గోల్డ్ గ్లామ్ & స్టైల్ అవార్డ్స్స్టైల్ ఐకాన్ అవార్డ్మస్కావిజేత
వెబ్ సిరీస్
ఆఫత్
ఖాకీ: ద బీహార్ ఛాప్టర్

 మూలాలు 

వర్గం:భారత మహిళా టెలివిజన్ వ్యాఖ్యాతలు
వర్గం:భారత టెలివిజన్ వ్యాఖ్యాతలు
వర్గం:హిందీ సినిమా నటీమణులు
వర్గం:భారత చలనచిత్ర నటీమణులు
వర్గం:భారత టెలివిజన్ నటీమణులు
వర్గం:ఇండియన్ సోప్ ఒపెరా నటీమణులు
వర్గం:1990 జననాలు
వర్గం:21వ శతాబ్దపు భారతీయ నటీమణులు
వర్గం:ముంబయికి చెందిన నటీమణులు